पाएं अपने शहर की ताज़ा ख़बरें और फ्री ई-पेपरडाउनलोड करें
कोटा सिटी एसपी विकास पाठक ने सीआई, डीएसपी के साथ आमजन को समझाइश के लिए सोमवार को दोपहर 12 बजे कोटड़ी चौराहा से राेड मार्च शुरू किया, जाे छावनी, एरोड्रम, शीला चौधरी रोड, जवाहर नगर, तलवण्डी, महावीर तृतीय, संतोषी नगर, मोदी कॉलेज रोड, दादाबाड़ी छोटा चौराहा, सीएडी सर्किल, कैथूनीपोल, सूरजपोल गेट, कोटड़ी चौराहा, बजरंगनगर, एसपी आफिस चौराहा, तरणताल पर समाप्त हुआ।
एएसपी प्रवीण जैन ने बताया कि बिना मास्क के 40, सामाजिक दूरी नहीं बनाने पर 556, सार्वजनिक स्थान पर थूकने पर 37 लोगों से 83 हजार का जुर्माना वसूला। 169 वाहन जब्त किए, 353 वाहनों के चालान काटे। कोविड-19 गाइड लाइन की अवहेलना करने पर 6 दुकाने सीज की। गांधी चौक स्थित कन्हैया लाल शिव कुमार, शिवाजी मार्केट साक्षी ब्रुश हाउस, थाना उद्योग नगर क्षेत्र में मालव फेन्सी स्टोर, पारेता मोबाइल शॉप एवं थाना आरकेपुरम क्षेत्र में शिवाय सरस पार्लर को सीज किया।
सिटी एसपी ने दिए प्रभावी कार्रवाई के निर्देश
पुलिस अधीक्षक शहर डॉ. विकास पाठक ने टैगोर सभागार में पुलिस अधिकारियों की बैठक लेकर जन अनुशासन पखवाड़े की गाइड लाइन पालना की समीक्षा की। सभी डीएसपी व थानाधिकारियों को प्रभावी कार्रवाही करने के निर्देश दिए।
कैथून में दो दुकानें सीज की, सांगोद तक निकाला रोड मार्च
कोटा ग्रामीण एसपी शरद चौधरी ने सोमवार को कैथून, देवली मांझी व सांगोद में रोड मार्च निकाला। कैथून बस स्टैण्ड पुलिया से रोड मार्च शुरू हुआ जो कैथून, देवली मांझी व सांगोद कस्बे में विभिन्न मार्गों पर निकाला गया। रोड मार्च के दौरान आमजन को कोरोना गाइड लाइन की पालना करने, बिना मास्क नहीं निकलने व सोशल डिस्टेंसिंग की पालना करने के लिए जागरूक किया। कैथून पुलिस ने तलाई पाड़ा निवासी पीर मोहम्मद मरीजों का इलाज करते हुए पाया, जहां कोरोना गाइड लाइन की पालना नहीं की जा रही थी। राजकुमार ऑटोमोबाइल द्वारा दुकान खोलकर सामान बेचते पाने पर मौके पर दुकान सीज की।
वीकेंड के बाद फिर से खुली किराने की दुकानें
वीकेंड कर्फ्यू के बाद साेमवार काे लाॅकडाउन के दाैरान दाे दिन के बाद फिर से किराने, बेकरी व अन्य जरूरी सामानाें की दुकाने खुली। इसके चलते लाेगाें ने राहत की सांस ली। सरकार ने 17 मई तक लाॅकडाउन बढ़ा दिया था। लाॅकडाउन में सुबह 6 से 11 बजे तक किराना, बेकरी, सब्जी आटा चक्की, फल के ठेले सहित अन्य जरूरी दुकानें खाेलने की अनुमति दी है। साेमवार काे दुकानें खुली और लाेगाें ने अपनी जरूरत की चीजें खरीदी। सब्जी, दूध और फल वाले दिनभर सामान बेचते रहे। पेट्राेल पंप भी दाेपहर 12 बजे तक खुले रहे और लाेग लाइन में लगकर पेट्राेल डीजल भरवाते रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn